en nl af nl nl af af nl nl af af af af af ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
Dieselfde komitee wat die 1969- fees gereël het, met 'n paar addisionele lede, was vanaf 1972 af druk aan die gang met die reëlings vir die eeufeesvieringe van die Dorslandtrek vir Julie 1974 by Epupa aan die Kunene. Aanvanklik het die branstofbeperkinge probleme geskep en sou die fees uitgestel word tot in 1975.
In 1975 het die veiligheidsituasie in die land sodanig ontwikkel dat die belangrike fees nooit gehou kon word nie. ET Meyer het in 1975 'n persverklaring in die verband uitgereik en sou 23 jaar verloop voor daar weer 'n Dorslandtrek- gedenkfees gereël word.
10 tot 13 April 1998
Sedert die onafhanklikheid vir Namibie, het die aanvanklike verwarring en onsekerheid  mettertyd oorgegaan in aanvaarding van nuwe realiteite en daar weer in die Angola- Afrikaners se nasate  'n spontane behoefte ontwikkel om hul 'ou drade op te tel'.
Dr. Calle Opperman van die Gereformeerde Kerk, Windhoek- Suid, het die inisiatief geneem en 'n byeenkoms op Swakopmund gereël tydens die Paasnaweek van 10 tot 13 April 1998 om 'net weer ons geskiedenis in herinnering te roep en te beplan vir toekomstige byeenkomste'. Die Dorslandtrek is immers 'n unieke deel van die Afrikaner se volksgeskiedenis wat vergeet sal word as die afstammelinge dit nie self bewaar nie.
`n Reëlingskomitee is aangewys om die wiele aan die rol te kry vir 'n 75- jarige herdenkingsfees in 2003. Van die ouer garde het gevoel vyf jaar is dalk te lank om te wag en uiteindelik sou die volgende fees in 2001 aan die Kunene by Swartbooisdrift gehou word.
Gedurende die Swakop- naweek is heerlik gekuier en aan jukskei- kompetisies deelgeneem. Daar was persone van so ver as die Kaap en die ou Transvaal teenwoordig, van een jaar oud tot 92 jaar! 'n Kenmekaar- geleentheid, samesang, vertellinge uit die verlede,  verskeidenheidskonsert en gesamentlike erediens het bygedra tot 'n onvergeetlike belewenis.
Mev. Jean Labuschagne van Vishoek, wat navorsing doen oor stamregisters, het gesinsblaaie uitgedeel wat ingevul kon word met die oog op familienavorsing. 'n Skat van inligting is so versamel. 'n Adreslys is ook opgestel om die reëlings vir die komende fees te vergemaklik.